als_Latn dik_Latn ron_Latn
Aktiviteti
“Dita e Japonisë në Shqipëri” ishte eventi kulturor i organizuar me rastin e kurseve të gjuhës japoneze, që prej 3 vitesh zhvillohen falas në vendin tonë, nën përkujdesin e Ambasadës Japoneze në Shqipëri dhe Fondacionit Japonez. Aktiviteti u zhvillua në 4 pjesë. E para iu dedikua muzikës tradicionale japoneze, ku u luajtën tri këngë karakteristike të shoqëruara me një instrument tipik japonez. Në pjesën e dytë u bë prezantimi i kaligrafisë japoneze, ku pjesëmarrësit u përfshinë në imitime të ndryshme të kaligrafisë japoneze, ndërsa pjesa e tretë vijoi me zhvillimin e një kursi për fillestarët e gjuhës japoneze, të cilët u përfshinë me dëshirë në dialogë në japonisht. Në pjesën e fundit, të ftuarit rrugëtuan virtualisht në traditën dhe kulturën e turizmit në Japoni. Në aktivitet morën pjesë zëvendësambasadori i Japonisë në Shqipëri, Përfaqësuesi i Konsullatës së Japonisë në vendin tonë, artistë, të ftuar nga Japonia.
dan_Latn als_Latn